techiaith/cofnodycynulliad_en-cy huggingface dataset:
English: Thank you very much. I have kept in close contact - as close as possible - with businesses, and the whole community of course, since the decision was taken to close the bridge. They all want assurances that everything will be done to reopen the bridge as soon as possible. I would welcome any news from the Minister on that and the work to reopen early in the new year. But, in terms of the impact on business, businesses are very consistent in what they tell me - they tell me that trade is down some 40 per cent, and more in some instances. People aren't going shopping or going for a cuppa in the way that they used to. So, can I first of all ask for financial support for them? We need to think how we can help them to get them through this period and the pressure, which is not of their own making, of course. But, of course, there is no reason for people to stay away. As much as this causes problems at certain times of the day, and as much as we need a third bridge to ensure the resilience of the crossing in the longer term, people can travel to Menai Bridge and to Beaumaris and so on, as they please. So, will the Minister, first of all, ensure that there is no sign saying 'Menai Bridge Closed' anywhere, and that 'Pont ar Gau' or 'Suspension Bridge Closed' are the signs? And will he look at starting a marketing campaign, perhaps through Visit Wales or other organisations, to encourage people to travel to Anglesey, to Menai Bridge, Beaumaris and so on, for leisure and shopping as they normally would?
Welsh: Diolch yn fawr iawn. Dwi wedi cadw mewn cysylltiad agos - mor agos ag y gallaf - efo busnesau, fel y gymuned i gyd wrth gwrs, ers y penderfyniad i gau y bont. Maen nhw i gyd eisiau sicrwydd y bydd popeth yn cael ei wneud i ailagor y bont cyn gynted â phosib. Mi groesawaf unrhyw newyddion gan y Gweinidog ar hynny a'r gwaith i ailagor yn gynnar yn y flwyddyn newydd. Ond, o ran yr effaith ar fusnes, mae busnesau'n gyson iawn yn beth maen nhw'n dweud wrthyf i, yn sôn am fasnach i lawr rhyw 40 y cant - mwy yn rhai achosion. Dydy pobl ddim yn mynd i siopa neu am baned yn y ffordd yr oedden nhw. Gaf i yn gyntaf ofyn am gefnogaeth ariannol iddyn nhw? Mae angen meddwl sut i'w helpu nhw i'w cael nhw drwy y cyfnod yma a'r pwysau, sydd ddim wrth gwrs o'u gwneuthuriad nhw. Ond, wrth gwrs, does dim rheswm chwaith i bobl gadw draw. Gymaint â mae hyn yn achosi cur pen ar rai adegau o'r dydd, a gymaint mae angen trydedd bont er mwyn sicrhau gwytnwch y croesiad yn yr hir dymor, mae pobl yn gallu teithio i Borth ac i Fiwmares ac ati fel y lician nhw. Felly, a wnaiff y Gweinidog (1) wneud yn siŵr nad oes yna arwydd 'Menai Bridge Closed' yn unrhyw le, ac mae 'Pont ar Gau' neu 'Suspension Bridge Closed' ydy'r arwyddion? Ac a wnaiff o edrych ar gychwyn ymgyrch farchnata, yn bosib trwy Visit Wales neu gyrff eraill, i hyrwyddo pobl i deithio i Ynys Môn, i Borth, Biwmares ac ati, ar gyfer hamdden a siopa fel arfer?
English: Yes, I think some of those are for my colleague the Deputy Minister for Climate Change, in terms of the signage, but I think it's a fair point to make clear that the island isn't closed - there is still the opportunity to go and, indeed, that businesses in Menai Bridge themselves are open and available as usual. And I would say in the list of places on the island that he's mentioned, I've been to all of them with my family and enjoyed being a part of the local economy when we've done so. So, yes, I do recognise that there are real issues to understand what we can do with other agencies, including the council and, indeed, local elected representatives to understand what is actually happening as well as being really positive about the fact that all those towns and places are accessible, open and available, whilst we carry out the essential work, from a safety point of view, on the suspension bridge - the old, old Telford bridge - by making sure that there is a safe and easy passage for people to get on and off the island until then. And we are considering the request for financial - . That's a little more challenging. We want to work with stakeholders to understand what we can do and, indeed, I think there was a constructive meeting earlier this week between the Deputy Minister and local stakeholders - I believe you took part in it - to try to understand what is being done in terms of progress as well as the immediate circumstances that businesses themselves are facing.
Welsh: Ie, credaf fod rhai o'r materion hynny'n faterion ar gyfer fy nghyd-Aelod, y Dirprwy Weinidog Newid Hinsawdd, o ran yr arwyddion, ond credaf ei fod yn bwynt teg i egluro nad yw'r ynys ar gau - mae modd mynd yno, ac yn wir, mae busnesau ym Mhorthaethwy ar agor ac ar gael fel arfer. A byddwn yn dweud, yn y rhestr o lefydd ar yr ynys y mae wedi eu crybwyll, fy mod wedi bod ym mhob un ohonynt gyda fy nheulu ac wedi mwynhau bod yn rhan o'r economi leol pan wnaethom hynny. Felly, ydw, rwy'n cydnabod bod materion gwirioneddol i ddeall yr hyn y gallwn ei wneud gydag asiantaethau eraill, gan gynnwys y cyngor, ac yn wir, cynrychiolwyr etholedig lleol, i ddeall yr hyn sy'n digwydd mewn gwirionedd, yn ogystal â bod yn wirioneddol gadarnhaol am y ffaith bod yr holl drefi a'r holl leoedd hynny yn hygyrch, ar agor ac ar gael, wrth inni wneud y gwaith hanfodol, o safbwynt diogelwch, ar y bont grog - hen, hen bont Telford - drwy sicrhau bod llwybr diogel a hawdd i bobl fynd ar yr ynys a dod oddi arni tan hynny. Ac rydym yn ystyried y cais am gyllid - . Mae hynny ychydig yn fwy heriol. Rydym yn awyddus i weithio gyda rhanddeiliaid i ddeall yr hyn y gallwn ei wneud, ac yn wir, credaf fod y cyfarfod yn gynharach yr wythnos hon rhwng y Dirprwy Weinidog a rhanddeiliaid lleol wedi bod yn adeiladol - credaf ichi gymryd rhan ynddo - i geisio deall yr hyn sy'n digwydd o ran cynnydd yn ogystal â'r amgylchiadau uniongyrchol y mae busnesau eu hunain yn eu hwynebu.
English: Like others, I too was shocked at the sudden closure of the Menai bridge and it doesn't take a rocket scientist to realise that there were repairs needed to that bridge long before the closure came. Now, there's the potential for this to be closed for up to four months. The closure in itself is impacting already on my local constituents in Aberconwy. Many work in the businesses there and work in various other businesses in Ynys Môn, and a lot have family there. The business owners who I speak to, who work on the island, are saying that the continued uncertainty about the status of the bridge is causing them now, as Rhun has quite adequately pointed out, a massive drop in revenue. So, this closure will affect people commuting to work and school and will be a blow for hauliers and families alike, with places in Aberconwy feeling now cut off from their neighbouring communities. Another aspect has been about the other bridge, because I know there were some problems there the other week, where there were some concerns about whether that would actually be closed in terms of stormy weather and things. So, how can you also ensure that any messaging you put out, which Rhun has asked for, spreads more across other constituencies that are also affected so that they know that business on the island is still taking place? But also, more importantly, how soon can we get that bridge opened so that people travelling to work there are not in the situation that they are now? Thanks.
Welsh: Fel eraill, cefais innau fy synnu wrth i bont Menai gau'n sydyn, ac nid yw'n cymryd gwyddonydd roced i sylweddoli bod angen atgyweirio'r bont honno ymhell cyn i'r bont gau. Nawr, mae posibilrwydd y bydd y bont ar gau am hyd at bedwar mis. Mae'r ffaith ei bod wedi cau eisoes yn effeithio ar fy etholwyr lleol yn Aberconwy. Mae llawer yn gweithio yn y busnesau yno ac yn gweithio mewn amryw o fusnesau eraill ar Ynys Môn, ac mae gan lawer deuluoedd yno. Mae'r perchnogion busnesau rwy'n siarad â hwy, sy'n gweithio ar yr ynys, yn dweud bod yr ansicrwydd parhaus ynghylch statws y bont yn achosi gostyngiad enfawr yn eu refeniw, fel y mae Rhun wedi'i nodi'n ddigon clir. Felly, bydd cau'r bont yn effeithio ar bobl sy'n cymudo i'r gwaith a'r ysgol ac yn ergyd i gludwyr nwyddau a theuluoedd fel ei gilydd, gyda lleoedd yn Aberconwy bellach yn teimlo eu bod wedi'u torri i ffwrdd oddi wrth eu cymunedau cyfagos. Agwedd arall ar hyn yw'r bont arall, gan y gwn y bu rhai problemau yno yr wythnos o'r blaen, lle cafwyd rhai pryderon ynglŷn ag a fyddai honno'n cael ei chau oherwydd tywydd stormus ac ati. Felly, sut y gallwch sicrhau hefyd fod unrhyw negeseuon gennych, y mae Rhun wedi gofyn amdanynt, yn cyrraedd etholaethau eraill yr effeithir arnynt hefyd fel eu bod yn gwybod bod busnesau'n dal i fod ar agor ar yr ynys? Ond hefyd, yn bwysicach fyth, pa mor fuan y gallwn agor y bont honno fel nad yw pobl sy'n teithio i'r gwaith yno yn y sefyllfa y maent ynddi ar hyn o bryd? Diolch.
English: Thanks for the question. North Wales has a strong manufacturing base and is home to some of our most productive companies, not least in the aerospace and defence sector. We continue to support these businesses in their creation of high-quality, high-skilled and well-paid jobs, and that includes the plans we are leading on for the development of an advanced technology research centre, in partnership with the Ministry of Defence.
Welsh: Diolch am eich cwestiwn. Mae gan ogledd Cymru sylfaen weithgynhyrchu gref ac mae'n gartref i rai o'n cwmnïau mwyaf cynhyrchiol, yn enwedig yn y sector awyrofod ac amddiffyn. Rydym yn parhau i gefnogi'r busnesau hyn i greu swyddi medrus iawn o ansawdd uchel sy'n talu'n dda, ac mae hynny'n cynnwys y cynlluniau rydym yn eu harwain ar gyfer datblygu canolfan ymchwil technoleg uwch, mewn partneriaeth â'r Weinyddiaeth Amddiffyn.
English: Can I thank the Minister for that answer? You will have seen the recent statement from the Minister for Defence Procurement about the Defence Electronics and Components Agency site in Sealand, and, of course, your plans for the advanced technology research centre are something I've spoken about a number of times in this Chamber. Can I ask you for some particulars of how the Welsh Government can support the development of an advanced technology research sector, with the support of the UK Government?
Welsh: A gaf fi ddiolch i'r Gweinidog am ei ateb? Byddwch wedi gweld y datganiad diweddar gan y Gweinidog Caffael Amddiffyn ynglŷn â safle'r Asiantaeth Electroneg a Chydrannau Amddiffyn yn Sealand, ac wrth gwrs, mae eich cynlluniau ar gyfer y ganolfan ymchwil technoleg uwch yn rhywbeth rwyf wedi sôn amdano sawl gwaith yn y Siambr hon. A gaf fi ofyn i chi am fanylion ynglŷn â sut y gall Llywodraeth Cymru gefnogi datblygiad sector ymchwil technoleg uwch, gyda chefnogaeth Llywodraeth y DU?
English: I think this is a good example of an area where, actually, the Welsh and UK Governments are able to do things constructively together. We're taking a lead on a range of the development areas, with the site itself, with some of the investment we even made in getting that ready. We need to work on what the future development partnership will look like. But we do know there will be opportunities here, because Minister Chalk's recent statement reconfirmed plans to go ahead with this development, and there's a point about skills in the wider region, significant employers and their interest in the product that will be taken, but also we've already appointed to take those matters forward in stages technical consultants, who are progressing with the master-planning of the preferred site. And we've concluded another round of detailed industry engagement, which, again, gives us more insight to help inform the design of the building and, actually, the jobs that will take place in and around it, and not just the centre of course, but the impact it will have on the wider economy.
Welsh: Credaf fod hon yn enghraifft dda o faes lle mae Llywodraeth Cymru a Llywodraeth y DU yn gallu gwneud pethau'n adeiladol gyda'i gilydd. Rydym yn cymryd yr awenau ar amrywiaeth o'r meysydd datblygu, gyda'r safle ei hun, gyda pheth o'r buddsoddiad a wnaethom i'w gael yn barod. Mae angen inni weithio ar sut olwg fydd ar y bartneriaeth ddatblygu yn y dyfodol. Ond gwyddom y bydd cyfleoedd yn hyn o beth, gan fod datganiad diweddar y Gweinidog Chalk yn ailgadarnhau cynlluniau i fwrw ymlaen â'r datblygiad hwn, ac mae pwynt ynghylch sgiliau yn y rhanbarth ehangach, cyflogwyr pwysig a'r diddordeb a fydd ganddynt yn y cynnyrch, ond hefyd rydym eisoes wedi penodi ymgynghorwyr technegol i fwrw ymlaen â'r materion hynny fesul cam, ac maent yn gwneud cynnydd ar y gwaith o uwchgynllunio'r safle a ffefrir. Ac rydym wedi cwblhau rownd arall o ymgysylltu manwl â diwydiant, sydd, unwaith eto, yn rhoi mwy o fewnwelediad i ni er mwyn helpu i lywio cynllun yr adeilad a'r swyddi a fydd yn cael eu cyflawni ynddo ac o'i amgylch, ac nid yn unig y ganolfan wrth gwrs, ond yr effaith a gaiff ar yr economi ehangach.
English: Like Jack Sargeant, I welcome very much these developments in north-east Wales, and feel very much that we ought to be doing much more in Wales to try and attract as much procurement opportunities as possible for the defence sector to our nation. What action are you taking, in conjunction with the UK Government, to try and ensure that Welsh businesses actually get a better share of the defence spending and procurement that's currently taking place at a UK Government level?
Welsh: Fel Jack Sargeant, rwy'n croesawu'r datblygiadau hyn yn y gogledd-ddwyrain yn fawr iawn, ac rwy'n teimlo'n gryf y dylem wneud llawer mwy yng Nghymru i geisio denu cymaint o gyfleoedd caffael â phosibl ar gyfer y sector amddiffyn i'n cenedl. Pa gamau rydych yn eu cymryd, ar y cyd â Llywodraeth y DU, i geisio sicrhau bod busnesau Cymru'n cael cyfran well o'r gwariant ar amddiffyn a chaffael sy'n digwydd ar lefel Llywodraeth y DU ar hyn o bryd?
English: Well, that actually depends on choices that UK Ministers make, of course, in terms of some of the settings they make, but it also underscores why this development is important, and it does require us to work in partnership across a range of areas. And we're very clear, in our regular conversations with wider defence sector companies, but also ministerial colleagues in the UK Government, that we want to see a local return on procurement spend. Of course, it's a matter of public record that there's interest in future procurement around helicopters as well. So, we're very interested in supporting not just headline companies but the broader supply chain in getting as much work as possible. And that's why our responsibilities in the area of skills, to make sure the right workforce is there, is a key part of it. But I think we have a very good offer, not just in north-east Wales, but across the country, and I'm certainly keen that we get a good share of future procurement spend and the good jobs that that will bring with it.
Welsh: Wel, mae hynny'n dibynnu ar y dewisiadau y mae Gweinidogion y DU yn eu gwneud, wrth gwrs, o ran y penderfyniadau a wnânt, ond mae hefyd yn tanlinellu pam fod y datblygiad hwn yn bwysig, ac mae'n ei gwneud yn ofynnol inni weithio mewn partneriaeth ar draws ystod o feysydd. Ac rydym yn dweud yn glir iawn, yn ein sgyrsiau rheolaidd â chwmnïau yn y sector amddiffyn ehangach, ond hefyd â swyddogion gweinidogol yn Llywodraeth y DU, ein bod am weld gwariant caffael yn arwain at elw lleol. Wrth gwrs, mae'n wybodaeth gyhoeddus fod diddordeb mewn hofrenyddion hefyd o ran caffael yn y dyfodol. Felly, mae gennym gryn ddiddordeb mewn cefnogi nid yn unig y cwmnïau mwyaf ond y gadwyn gyflenwi ehangach i sicrhau cymaint o swyddi â phosibl. A dyna pam y mae ein cyfrifoldebau ym maes sgiliau, i sicrhau bod y gweithlu cywir yno, yn rhan allweddol o hynny. Ond credaf fod gennym gynnig da iawn, nid yn unig yn y gogledd-ddwyrain, ond ledled y wlad, ac rwy'n sicr yn awyddus inni gael cyfran dda o wariant caffael yn y dyfodol, a'r swyddi da a ddaw yn sgil hynny.
English: Questions now from the party spokespeople. The questions today are to the Deputy Minister for Arts and Sport, with questions first of all from the Conservative spokesperson, Tom Giffard.
Welsh: Cwestiynau nawr gan lefarwyr y pleidiau. Mae'r cwestiynau heddiw i'r Dirprwy Weinidog, ac mae'r cwestiynau cyntaf gan lefarydd y Ceidwadwyr, Tom Giffard.
English: I can't tell you exactly how many miles it is, but I think New Zealand is around 12,000 miles, is it?
Welsh: Ni allaf ddweud wrthych faint yn union o filltiroedd awyr ydyw, ond credaf fod Seland Newydd oddeutu 12,000 o filltiroedd i ffwrdd, onid ydyw?
English: Not bad. [ Laughter.] The total round trip was 22,000 miles.
Welsh: Ddim yn ddrwg. [ Chwerthin.] Cyfanswm y daith yno ac yn ôl yw 22,000 o filltiroedd.
English: There we are; that's quite right.
Welsh: Dyna ni; mae hynny'n iawn.
English: It makes me wonder though what you learnt by making the trip, and what you couldn't have learnt on Zoom if you followed the logic of your climate change Minister. Or is it just another example of the typical virtue-signalling hypocrisy we've become used to from the Welsh Labour Government? Nevertheless, one thing I hope you will have seen out there is that, in New Zealand, 47 per cent of boys and 51 per cent of girls participate in sport outside of curriculum learning, compared to 43 per cent of boys and just 36 per cent of girls here, according to the recent Wales school sport survey, and that figure is one that's declining too compared to past years. So, what do you think New Zealand is getting right there that the Welsh Government is getting wrong here?
Welsh: Mae'n gwneud imi feddwl, fodd bynnag, tybed beth a ddysgoch chi drwy fynd ar y daith, a'r hyn na allech fod wedi'i ddysgu ar Zoom pe baech wedi dilyn rhesymeg eich Gweinidog newid hinsawdd. Neu ai dim ond enghraifft arall yw hyn o'r brolio rhinweddau rhagrithiol rydym wedi dod i arfer ag ef gan Lywodraeth Lafur Cymru? Serch hynny, un peth y gobeithiaf y byddwch wedi'i weld yno yw bod 47 y cant o fechgyn a 51 y cant o ferched yn Seland Newydd yn cymryd rhan mewn chwaraeon allgwricwlar, o gymharu â 43 y cant o fechgyn a 36 y cant yn unig o ferched yma, yn ôl arolwg chwaraeon ysgol Cymru a gynhaliwyd yn ddiweddar, ac mae'r ffigur hwnnw'n un sy'n gostwng hefyd o gymharu â'r blynyddoedd a fu. Felly, beth yn eich barn chi y mae Seland Newydd yn ei wneud yn iawn yno ac y mae Llywodraeth Cymru yn ei wneud yn anghywir yma?
English: Thank you. You mentioned that the scheme isn't that different, but, as I've already demonstrated, I think the results are quite stark between New Zealand and Wales. It's interesting you mentioned as well foreign trips. We haven't heard from the Deputy Minister since the Welsh Government decided not to send you to attend Wales's game against Iran next week in the world cup in Qatar. First we thought you were attending and then we were told you weren't because of the ongoing human rights abuses and protests in Iran. But, given that we know there are ongoing human rights abuses every day in Qatar, surely the Government is drawing a line here by saying that human right abuses in Iran aren't okay but ones in Qatar are fine. I note too that your boss, the economy Minister, said yesterday that Ministers there would be attending to, quote, 'project our values.' So, if it's a question about our opponents rather than the hosts, as the Welsh Government's approach seems to suggest, can you tell me which of Wales's other group opponents - England or the USA - you will be projecting values on to?
Welsh: Diolch. Fe sonioch chi nad yw'r cynllun mor wahanol â hynny, ond fel rwyf eisoes wedi'i ddangos, credaf fod y canlyniadau'n eithaf gwahanol rhwng Seland Newydd a Chymru. Mae'n ddiddorol ichi sôn hefyd am deithiau tramor. Nid ydym wedi clywed gan y Dirprwy Weinidog ers i Lywodraeth Cymru benderfynu peidio â'ch anfon i gêm Cymru yn erbyn Iran yr wythnos nesaf yng nghwpan y byd yn Qatar. Yn gyntaf, roeddem yn meddwl eich bod yn mynd, ac yna dywedwyd wrthym na fyddech yn mynd oherwydd y tramgwyddo hawliau dynol a'r protestiadau parhaus yn Iran. Ond o ystyried ein bod yn gwybod bod hawliau dynol yn cael eu tramgwyddo bob dydd yn Qatar, does bosibl nad yw'r Llywodraeth yn tynnu llinell yma drwy ddweud nad yw tramgwyddo hawliau dynol yn Iran yn iawn, ond fod gwneud hynny yn Qatar yn iawn. Sylwaf hefyd fod eich bós, Gweinidog yr economi, wedi dweud ddoe y byddai Gweinidogion yno yn mynychu er mwyn, ac rwy'n dyfynnu, 'cyflwyno ein gwerthoedd.' Felly, os yw hyn yn ymwneud â'n gwrthwynebwyr yn hytrach na'r wlad sy'n cynnal y gystadleuaeth, fel y mae ymagwedd Llywodraeth Cymru yn ei awgrymu yn ôl pob golwg, a wnewch chi ddweud wrthyf pa un o'n gwrthwynebwyr eraill yng ngrŵp Cymru - Lloegr neu UDA - y byddwch yn cyflwyno ein gwerthoedd iddynt?
English: Thank you, Llywydd. On 8 September this year, 2,000 artists and arts workers were selected for the basic income for the arts pilot scheme in Ireland. Each artist or practitioner will receive €325 per week for three years as part of a research project that will collect data from participants to assess the impact of the scheme on their creative output and their well-being, with the aim of rolling it out to all artists as a permanent intervention. The scheme aims to show how Ireland values the arts and artistic practices. As you will be aware, the Welsh Government launched its basic income pilot scheme for care leavers in summer this year, an excellent pilot project that I hope will deliver all of the expected benefits. I wonder therefore whether the Deputy Minister has considered a similar programme for our culture sector to the one launched in Ireland, and, if not, is this something that she and her officials would be willing to give serious consideration to, bearing in mind how the culture, arts and heritage sectors have been hit by both the pandemic and now the cost-of-living crisis?
Welsh: Diolch, Llywydd. Ar 8 Medi eleni, dewiswyd 2,000 o artistiaid a gweithwyr celfyddydol ar gyfer cynllun peilot incwm sylfaenol i'r celfyddydau yn Iwerddon. Bydd pob artist neu weithiwr yn derbyn €325 yr wythnos am dair blynedd fel rhan o brosiect ymchwil fydd yn casglu data gan gyfranogwyr i asesu effaith y cynllun ar eu hallbwn creadigol a'u lles, gyda'r nod o'i gyflwyno i bob artist fel ymyriad parhaol. Nod y cynllun yw dangos sut mae Iwerddon yn gwerthfawrogi'r celfyddydau ac arferion artistig. Fel y gwyddoch, lansiodd Llywodraeth Cymru gynllun peilot incwm sylfaenol ar gyfer y rhai sy'n gadael gofal yn yr haf eleni, prosiect peilot rhagorol fydd, gobeithio, yn sicrhau'r holl fanteision disgwyliedig. Tybed felly a yw'r Dirprwy Weinidog wedi ystyried rhaglen debyg ar gyfer ein sector diwylliant ni i'r un a lansiwyd yn Iwerddon, ac, os nad yw, a yw hyn yn rhywbeth y byddai hi a'i swyddogion yn fodlon rhoi ystyriaeth difrifol iddo, o ystyried sut mae'r sectorau diwylliant, celfyddydau a threftadaeth wedi cael eu heffeithio gan y pandemig a rŵan gan yr argyfwng costau byw?